હવે મને સીધી વાત ને વાર્તાનું વ્હેણ મૂની [ સાત વર્ષની આલાતરીન એક્ટ્રેસ એવી Brooklynn Prince કે જેને આ વર્ષે ઓસ્કાર નોમિનેશન કેમ ન મળ્યું એ બદલ જ ઓસ્કરને ઠાર કરવો જોઈએ ! ] તરફ લઇ જવા દો , બાકી બધી વાત પછી ! છેલ્લે આટલું સ્પોન્ટેનિયસ , અનહદ નેચરલ , ક્વર્કી ને ટાટા સોલ્ટ જેવું ફ્રી ફ્લો ચાઈલ્ડ પરફોર્મન્સ મેં ક્યારે જોયેલું , એ યાદ નથી ! [ સમર 1993’નું ચાઈલ્ડ પરફોર્મન્સ અને આ , એ બંને સાવ અલગ જ યુનિવર્સ છે – તો નો કમ્પૅરિઝન પ્લીઝ ] હા , હું છ વર્ષની ટેણકી એવી ટેરિફિક મૂની’ની વાત કરી રહ્યો છું – તમે મુવી પૂરું થયે એને ચિત્ત’માંથી હટાવી નહિ શકો એની ગેરેન્ટી મારી. બટકબોલી ને મૂંહફટ્ટ , એનર્જી ને તરંગી તુક્કા’ઓથી ઉભરાતી , અત્યંત ચંચળ , મસ્તીખોર , અબ્યુસીવ વત્તા અલ્લડ અને છતાં માસૂમિયતથી ઝગમગતો એક કાચો હીરો એટલે ભંભોટીયુ બચ્ચુ એવી મૂની ! મૂની , સ્કૂટી અને જેન્સી’ની આ ટોળકી એય ને આખો દિવસ અહિંયાંથી ત્યાં ને ત્યાંથી પાછું બીજે ક્યાંક , બસ રખડવું ને રખડી ખાવું – રોજેરોજ મોજેમોજ !